**Մոհամմադ Ջավադ Զարիֆ** (պարս.՝ محمد جواد ظریف خوانساری, հունվարի 7, 1960(1960-01-07), Թեհրան, Իրան), իրանցի դիվանագետ, տեսաբան և Իրանի Իսլամական Հանրապետության արտաքին գործերի նախկին նախարար։ 1990-ական թվականներից սկսած նա զբաղեցրել է մի շարք նշանակալի դիվանագիտական պաշտոններ։ Զարիֆը նաև Թեհրանի համալսարանի միջազգային իրավունքի դպրոցի պրոֆեսոր է, դասավանդում է դիվանագիտություն և միջազգային կազմակերպություններ։ Նա 2002 - 2007 թվականներին եղել է ՄԱԿ-ում Իրանի մշտական ներկայացուցիչը։

Արտգործնախարարի պաշտոնը զբաղեցնելու ընթացքում ղեկավարել է նաև իրանական կողմի բանակցությունները 5+1 խմբի երկրների հետ, որը կազմակերպել էր միջազգային համագործակցության կազմակերպությունը 2015 թվականի հուլիսի 14-ին, որն ավարտվեց 2016 թվականի հունվարի 16-ին Իրանի նկատմամբ պատժամիջոցների վերացմամբ։

Կենսագրություն
--------------

Զարիֆը ծնվել է 1960 թվականի հունվարի 7-ին Թեհրանում։ Նրա հայրը եղել է Սպահանի ամենահայտնի ձեռնարկատերերից մեկը, իսկ մայրը՝ Թեհրանի ամենահայտնի գործարարներից մեկի աղջիկը։ Զարիֆը եղել է ընտանիքի միակ երեխան։ Ծնողները նրան արգելել են դիտել հեռուստացույց, լսել ռադիո և կարդալ մամուլը։

Կրթություն
----------

1976 թվականին Զարիֆն ավարտել է «Ալավի» հոգևոր դպրոցը, որտեղ ծանոթացել է Ալի Շարիաթիի և Մահմուդ Տալեգանիի ուսմունքներին։

17 տարեկանում միջազգային ուսանողական վիզայով մեկնել է ԱՄՆ, որտեղ ընդունվել է Սան Ֆրանցիսկոյի Դրյու մասնավոր քոլեջը։ Քոլեջն ավարտելուց հետո ընդունվել է Սան Ֆրանցիսկոյում Կալիֆորնիա նահանգի համալսարանը՝ 1981 թվականին ստանալով հումանիտար գիտությունների բակալավրի աստիճան, իսկ 1982 թվականին՝ միջազգային հարաբերությունների մագիստրոսի կոչում։

1984 թվականին ավարտել է Կոլորադայում Դենվերի համալսարանի միջազգային հարաբերությունների դպրոցը՝ ստանալով միջազգային հարաբերությունների երկրորդ մագիտստրոսական կոչումը, իսկ 1988 թվականին՝ միջազգային իրավունքի և քաղաքագիտության ոլորտում փիլիսոփայական գիտությունների դոկտորի կոչում։ Դենվերի համալսարանում 1988 թվականին տպագրված «Ինքնապաշտպանությունը միջազգային իրավունքում և քաղաքականությունում» (Self-defense in International Law and Policy) գրքի հեղինակն է։

Գործունեություն
---------------

Մինչև 1989 թվականը եղել է Իրանի արտաքին գործերի նախարար Ալի Ակբար Վելայատիի առաջին օգնականը։ 1989 - 1992 թվականներին եղել է ՄԱԿ-ում Իրանի մշտական ներկայացուցչի տեղակալը։ 1992 - 2002 թվականներին զբաղեցրել է միջազգային հարաբերությունների և իրավունքի հարցերով Իրանի արտաքին գործերի նախարարի տեղակալի պաշտոնը։ 1993 թվականին գլխավորել է Իրաքում Իրանի պատվիրակությունը, որը բանակցություններ էր վարում Իրան-իրաքյան պատերազմից հետո առաջացած վիճելի հարցերի կարգավորման վերաբերյալ։ Միաժամանակ եղել է Թեհրանի համալսարանի միջազգային իրավունքի պրոֆեսոր։

2002 թվականի օգոստոսի 5-ից մինչև 2007 թվականի հուլիսի 6-ը եղել է ՄԱԿ-ում Իրանի Իսլամական հանրապետության մշտական ներկայացուցիչը։

2007 թվականից դասախոսում է Թեհրանի համալսարանի միջազգային հարաբերությունների դպրոցում։ 2013 թվականի օգոստոսի 15-ից զբաղեցնում է Իրանի արտաքին գործերի նախարարի պաշտոնը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Դավոս 2014 մասնակիցների ցանկ
2. ↑  Zarif, Javad (2016 թ․ հունվարի 14). «Javad Zarif, Author at Harvard International Review». *Harvard International Review*. Արխիվացված է օրիգինալից 2016 թ․ փետրվարի 7-ին. Վերցված է 2016 թ․ հունվարի 16-ին.
3. ↑  CV Dr. M. Javad Zarif Unesco
4. ↑  «International sanctions against Iran lifted». *Washington Post*. 2016 թ․ հունվարի 16. Վերցված է 2016 թ․ հունվարի 16-ին.
5. ↑  Who’s Who in Iranian Politics. Mohammad Javad Zarif Iranian Diplomacy. 13 August 2013
6. ↑  «Minister's Biography: Mohammad Javad Zarif». Արխիվացված է օրիգինալից 2017 թ․ սեպտեմբերի 30-ին. Վերցված է 2017 թ․ դեկտեմբերի 21-ին.
7. ↑  Kanbiz Foroohar (2013 թ․ օգոստոսի 5). «Rohani Taps U.S.-Educated Minister to End Iran Sanctions». *Bloomberg*. Վերցված է 2013 թ․ օգոստոսի 18-ին.
8. ↑  «Mohammad-Javad Zarif: Iran's Foreign Minister Is a Religious Zealot». *New Republic*. 2014 թ․ հունվարի 23. Վերցված է 20 января 2017-ին. `{{cite news}}`: Cite uses deprecated parameter `|authors=` (օգնություն)
9. ↑  Esfendiari, Golnaz (2013 թ․ օգոստոսի 14). «Iran's 'Olive Branch' Foreign Minister Nominee Makes His Case In Parliament». *Radio Free Europe*. Վերցված է 20 января 2017-ին.
10. ↑  «Iran's Rouhani unveils cabinet of technocrats». *The Daily Star*. 2013 թ․ օգոստոսի 4. Արխիվացված է օրիգինալից 2018 թ․ նոյեմբերի 26-ին. Վերցված է 20 января 2017-ին.
11. ↑  Kirkpatrick, Nick (2013 թ․ օգոստոսի 15). «Key figures in the Cabinet of Iran's new president». *The Washington Post*. AP. Արխիվացված է օրիգինալից 2013 թ․ օգոստոսի 22-ին. Վերցված է 20 января 2017-ին.
12. ↑  Self-defense in international law and policy WorldCat

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 1052153208 · GTAA: 172600 · ISNI: 0000000420647012 · LCCN: no2013132729 · VIAF: 305457343 · WorldCat VIAF: 305457343 |

 |